Borislav Jovanović
Borislav Jovanović (Danilovgrad, 1941), crnogorski književnik, esejist, književni kritičar. Jovanović je 1990-ih, kao utjecajni kolumnista dnevnog lista Pobjeda i Crnogorskog književnog lista, afirmirao plejadu mlađih crnogorskih pisaca artikulirajući ih kroz paradigmu "crnogorskog književnog urbaniteta" . Smatra se "najznačajnijim tumačem recentnih tokova crnogorske literarne prakse" , dok "Jovanovićeva zbirka eseja pod naslovom Crnogorski književni urbanitet , sigurno, do ovog trenutka, predstavlja najkompetentniji i izvan Crne Gore najviše citirani književno kritički pogled na crnogorsku novu, prije svega urbanu literaturu". Bio je aktivni sudionik oštre javne borbe za ustavno priznanje crnogorskog jezika kao maternjeg jezika Crnogoraca . Svojim je člancima Jovanović doprinio demitologiziranju crnogorske kulturne i političke historije . Njegovi radovi o toj problematici su objedinjeni u knjizi "Libroskopija" (2002) . Diplomirao je na Filološkom fakultetu Univerziteta u Beogradu. Član je Crnogorskog društva nezavisnih književnika i Matice crnogorske. Kao pjesnik, Jovanović je dobitnik Ratkovićeve nagrade, najvećeg crnogorskog priznanja iz oblasti poezije za svoju zbirku pjesama "Kenotaf" . Autor je i nekoliko zbirki pjesama za djecu.